Korona

Vipindi mbalimbali vya historia vimeshuhudia kuibuka kwa magonjwa ya ajabu. Magonjwa hayo yamehahangaisha watu na kuzishughulisha bongo za wanasayansi na madaktari katika kutafuta tiba. Magonjwa kama vile tauni, kifua kikuu, homa ya matumbo, malaria na ndui ni baadhi ya yale yaliyotisha sana nyakati fulani za historia ya binadamu. Magonjwa haya yaliwauwa maelfu ya watu na kutibua mifumo na taratibu za maisha ya watu.
   
Hata hivyo magonjwa hayo yaliweza kuchunguzwa na kutafutiwa tiba kabla ya kumaliza kabisa kizazi cha binadamu. Lakini hii ni baada ya kuwasukuma maelfu ya watu kaburini. Mambo yalienda maenge ulimwenguni uliposhuhudia janga jingine la maradhi sugu ya Ukimwi. Neno "UKIMWI" lilitolewa kutokana na athari za ugonjwa huo mwilini. Neno' "UKIMWI humanisha Ukosefu wa Kinga mwilini, ambapo herufi za kwanza za maneno matatu huunganishwa pamoja na kuunda neno hilo. Ugonjwa huu umewaua mamilioni ya watu kote ulimwenguni na  unazidi kuenea kwa kasi, mfano wa moto katika kichaka. Kutokana na kasi yake ya kuua watu, ugonjwa wa UKIMWI umepewa majina kama vile 'umeme’ na pia 'ugonjwa wa vijana'. Watu wengi wanaoambukizwa virusi vya UKIMWI ni wale walio na miaka kati ya 15 hadi 49. Kundi hili kwa kweli ndilo, linalohesabiwa kuwa na nguvu za kutunza jamii kwa njia nyingi. Iwapo wengi katika kundi hili watakumbwa na maradhi haya, watasalia wakongwe na watoto wasioweza kujimudu.  

Miongo minne badaaye, dunia ilikumbwa na janga ligine ambalo lilistaajabisha wengi. Mwaka wa 2019, nchini China- Wuhan, ugonjwa wa korona -19 uligunduliwa. Ugonjwa huu ulikuwa hatari kwani ilibainka kuwa inasambazwa kwa njia ya hewa. Mojawapo ya dalili ya ugonjwa huu ni kupiga chafya, kikohozi, kupandwa na joto mwilini, kukosa hisi ya muojo na mnuso. Kufika mwezi wa Januari 2020, korona ilikua imeenea kote duniani na kuwaua wengi kwa kasi ya kustaajabisha. Kulingana na Muungano wa Afya Duniani (WHO) inakisiwa kuwa ugonjwa huu una uwezo wa kuwaua watu wapatao milioni sitini. Hivi sasa, inasemekana kuwa takriban watu zaidi ya elfu moja hufa kila siku kutokana na janga hili. Aidha, imethibitishwa kwamba takriban watu milioni tano diniani tayari wamepoteza maisha yao kutokana na ugonjwa huu ambao sasa umekuwa janga la kimataifa. 
  
Kutokana na kuongezeka kwa visa vya Korona, hospitali na zahanati nyingi kote nchini zinashindwa kukidhi mahitaji ya wagonjwa. Hii ni kuwa ugonjwa huu hauna tiba mahususi. Hivyo, madaktari hutibu tu dalili ambazo zinaweza kuoenekana. Wagonjwa pia walihitajika kutengwa na wagonjwa wengine hospitalini ili wasiweze kuwaambukiza. Kwa hivyo makundi ya kujitolea na mashirika mbalimbali yameundwa ili kuwahudumia wagonjwa. Baadhi ya makundi hayo hutoa tiba ya kisaikolojia pamoja na kuwapa ushauri wa hima yakuishi,badala ya kukata tamaa. Wagonjwa wengi pia huishia kutibiwa nyumbani kwao.  
 
Wataalam na wanasayansi nao pia hawakulaza damu. Walijitahidi iwezekenavyo kutafuta tiba na chanjo dhidi ya uginjwa huu. Kutokana na juhudi zao, walifanikiwa kupata chanjo za ugonjwa huu. Mifano ya chanjo hizi ni Aztrezeneca, Pfizer, Johnson and Johnson n.k .Lakini jambo la kuzingatia ni hili, tujifunze kuepukana na ugonjwa huu kwa kuzingatia masharti yaliyowekwa ili kuzuia na kujikinga nao. Muhimu Zaidi ni kuchukua chanjo bila wasiwasi wowote kuwa yanaweza kuwa na athari ya baadaye kama yanavyoenezwa na watu walio na Imani potovu. 

Tuwe na matumaini kwamba siku moja tiba ya ugonjwa huu itapatikana. Hii ni kwa sababu tumethibitishiwa haya kutoka katika historia yetu wenyewe. Ikiwa magonjwa yaliyosababisha vifo vya wengi kutokana na ukosefu wa tiba yalitokomezwa kupitia juhudi za kimatibabu, sembuse huu ugonjwa tulio nao sasa? Huku tukijikinga kutokana na maradhi haya tusife moyo bali tuwe na matumaini kwani subira huvuta heri.